બીજી ગણના પાટીદારોમાં ભાગલા પડે અથવા ભાજપા સાથે જોડાયેલા રહે તેવી હતી અને નીતિનભાઈએ ફૂંકેલા બુંગીયાને કારણે અનેક પાટીદારો તેમના ટેકામાં બહાર આવી ગયા જેમાં પાસ નેતા લાલજી પટેલે ખુલ્લેઆમ નીતિન પટેલના સમર્થના નિવેદન કરવા સાથે મહેસાણા બંધના એલાનને ટેકો આપી દીધો તો હાર્દિકે નીતિન પટેલના સમર્થનમાં હોવાની વાત કરી તે સાથે ૧૦-૧૨ને લઈને આવી જવાની ઓફર કરી બીજી તરફ ભાજપા કેન્દ્રીય મોવડીમંડળે પણ સમય પારખીને નીતિનને સમજાવી લીધા અને હાથમાં આવેલ કોળિયો લઈને મોઢામાં મુકે તે પહેલા સૌરભ પટેલને આપેલ નાણાખાતું પરત લઈને નીતિન પટેલને આપવાની જાહેરાત કરતા જ રાજ્યમાં જે બઘહાટી બોલાવી હતી તે શાંત થઇ ગઈ પણ આ ઘટનાને કારણે શિસ્તબદ્ધ કહેવાતી ભારતીય જનતા પાર્ટીની આબરૂના ચીંથરા ઉડી ગયા તો અમિત શાહની જે હાક હતી તે પણ ખતમ થઇ ગઈ છે.